
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 269 


11 Νοεμβρίου 2002 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

304. Ίδρυση Εργαστηρίων α) Κοινωνικής και Πολιτι¬ 
σμικής Ψηφιακής Τεκμηρίωσης και β) Κοινωνικών 


και Πολιτικών Θεσμών στο Τμήμα Κοινωνιολογίας 
της Σχολής Κοινωνικών Επιστημών του Πανεπι¬ 
στημίου Αιγαίου και καθορισμός του εσωτερικού 
τους κανονισμού. 1 

305. Ίδρυση Εργαστηρίου με τίτλο «Εργαστήριο Λαο¬ 

γραφίας» στο Τ μήμα Ιστορίας και Αρχαιολογίας της 
Φιλοσοφικής Σχολής του Πανεπιστημίου Ιωαννίνων 
και καθορισμός του εσωτερικού του κανονισμού.... 2 

306. Ίδρυση Εργαστηρίων στο Τμήμα Πολιτικών Μη¬ 

χανικών της Πολυτεχνικής Σχολής του Αριστοτε- 
λείου Πανεπιστημίου Θεσσαλονίκης και καθορι¬ 
σμός του εσωτερικού τους κανονισμού. 3 

307. Ίδρυση εργαστηρίου Πυρηνικής Ιατρικής στο 

Τμήμα Ιατρικής της Σχολής Επιστημών Υγείας του 
Πανεπιστημίου Πατρών και έγκριση του εσωτερι¬ 
κού του κανονισμού. 4 

308. Ίδρυση εργαστηρίων στο Τμήμα Πολιτικών Μη¬ 

χανικών της Πολυτεχνικής Σχολής του Πανεπιστη¬ 
μίου Θεσσαλίας και καθορισμός του εσωτερικού 
τους κανονισμού. 5 

309. Τροποποίηση διατάξεων Π.Δ. 1/2001 (Α'- 1) και 

Π .Δ. 208/2001 (ΑΊ 64). 6 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 304 
Ίδρυση Εργαστηρίων α) Κοινωνικής και Πολιτισμικής Ψη¬ 
φιακής Τεκμηρίωσης και β) Κοινωνικών και Πολιτικών 
Θεσμών στο Τ μήμα Κοινωνιολογίας της Σχολής Κοι¬ 
νωνικών Επιστημώντου Πανεπιστημίου Αιγαίου και κα¬ 
θορισμός του εσωτερικού τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 παρ. 5 και 50 παρ. 1 του 


Ν. 1268/1982 «Δομή και λειτουργία των Ανωτάτων Εκπαι¬ 
δευτικών Ιδρυμάτων» (Α' 87), όπως η πρώτη διάταξη τρο¬ 
ποποιήθηκε με το άρθρο 48 παρ. 2του Ν. 1404/1983 «Δο¬ 
μή και λειτουργία των Τεχνολογικών Εκπαιδευτικών Ιδρυ¬ 
μάτων» (Α' 173). 

2. Τις διατάξεις του άρθρου 4 παρ. 1 εδ. γ του Ν. 
2083/1992, «Εκσυγχρονισμός της Ανωτάτης Εκπαίδευ¬ 
σης» (Α' 159). 

3. Του άρθρου 22 παρ. 3 του Ν. 2362/1995 «ΠερίΔημο¬ 
σίου Λογιστικού, ελέγχου δαπανών του Κράτους και άλ¬ 
λες διατάξεις» (Α' 247). 

4. Τις διατάξεις του άρθρου 1 περιπτ. II του Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α' 48). 

5. Τις διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α' 57). 

6. Της αριθμ. 1000383/1330/Α0006/31.10.2001 απόφα¬ 
σης του Πρωθυπουργού και του Υπουργού Οικονομικών 
«Καθορισμός αρμοδιοτήτων των Υφυπουργών Οικονομι¬ 
κών» (Β' 1485). 

7. Τη γνώμη της Προσωρινής Γενικής Συνέλευσης του 
Τμήματος Κοινωνιολογίας της Σχολής Κοινωνικών Επι¬ 
στημών του Πανεπιστημίου Αιγαίου (Συνεδριάσεις 
22/16.4.2001 και 23/3.4.2001) και τη γνώμη της Συγκλή¬ 
του του Πανεπιστημίου Αιγαίου (συνεδρίαση 41/ 
9.5.2001). 

8. Τις διατάξεις του άρθρου 29Α του Ν. 1558/1985 όπως 
αυτό προσετέθη με το άρθρο 27 του Ν. 2081/1992 «Κυ¬ 
βέρνηση και Κυβερνητικά όργανα» (Α' 154) και τροποποι¬ 
ήθηκε με το άρθρο 1 παρ. 2α του Ν. 2469/1997 «Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις» (Α' 38). 

9. Το γεγονός ότι από τις διατάξεις του παρόντος προ- 
καλείται ετησίως δαπάνη ύψους 1.000.000 δρχ. ή 2.934,7 
ΕΥΡΩ για κάθε ένα από τα ιδρυμόμενα εργαστήρια η 
οποία θα βαρύνει τον προϋπολογισμό του Πανεπιστημίου 
Αιγαίου (ΚΑΕ 2121-10). Κατά την επόμενη πενταετία, η 
ανωτέρω δαπάνη αναμένεται να εξοικονομηθεί από ίδι¬ 
ους πόρουςτωνεργαστηρίων κατάταπροβλεπόμενα στο 
άρθρο 6 του παρόντος, χωρίς αύξηση της κρατικής επι¬ 
χορήγησης προς το Πανεπιστήμιο Αιγαίου. 

10. Την αριθμ. 223/2002 γνωμοδότηση του Συμβουλίου 
της Επικράτειας με πρόταση του Υπουργού Εθνικής Παι- 

δείας και Θρησκευμάτων και του Υφυπουργού Οικονο¬ 
μίας και Οικονομικών, αποφασίζουμε: 

Άρθρο 1 
Ίδρυση 

Ιδρύονται στο Τμήμα Κοινωνιολογίας της Σχολής Κοι¬ 
νωνικών Επιστημών του Πανεπιστημίου Αιγαίου τα παρα¬ 
κάτω εργαστήρια: 

α) Εργαστήριο Κοινωνικής και Πολιτισμικής Ψηφιακής 
Τεκμηρίωσης το οποίο καλύπτει διδακτικές και ερευνητι¬ 
κές ανάγκες σε θέματα Επικοινωνίας και Ψηφιακής Τεκ¬ 
μηρίωσης των κοινωνικών και πολιτισμικών δεδομένων. 

Το εργαστήριο Κοινωνικής και Πολιτισμικής - Ψηφιακής 
Τεκμηρίωσης έχει ως αποστολή την πραγματοποίηση 
ερευνών και μελετών των Κοινωνικών και Πολιτισμικών 
Πρακτικών και των σχέσεων επικοινωνίας που παρατη¬ 
ρούνται στα σύγχρονα αστικά κέντρα, την αναγνώριση 
και καταγραφή των κοινωνικών ομάδων των περιοχών αυ¬ 
τών δίνοντας έμφαση στη δημιουργία των συνθηκών βιώ¬ 
σιμων και αειφόρων πόλεων, τη μελέτη των δυνατοτήτων 
που προσφέρει η σύγχρονη τεχνολογία για την κοινωνική 
και οικονομική ανάπτυξη και αποτίμηση των επιδράσεων 
που έχει στη σύγχρονη κοινωνία, την τεκμηρίωση των 
αποτελεσμάτων των σχετικών ερευνών και της γνώσης 
που παράγεται από αυτές μέσω της σύγχρονης ψηφιακής 
τεχνολογίας και ειδικότερα μέσω των Βάσεων Δεδομέ¬ 
νων, Βάσεων Γνώσης, Ιστοσελίδων του Διαδικτύου, Εικο¬ 
νικών Παρουσιάσεων, Ντοκιμαντέρ και όποιων άλλων τε¬ 
χνικών διαθέτει η σύγχρονη τεχνολογία, τη σύνδεση της 
επιστημονικής έρευνας καιτηςτεκμηριωμένης επιστημο¬ 
νικής γνώσης με την κοινωνική και πολιτισμική πρακτική 
με στόχο την υποστήριξη της οικονομικής ανάπτυξης και 
τη βελτίωση των συνθηκών ζωής. 

β) Εργαστήριο Κοινωνικών και Πολιτικών θεσμών το 
οποίο καλύπτει διδακτικές και ερευνητικές ανάγκες σε θέ¬ 
ματα θεωρίας, έρευνας και τεκμηρίωσης δεδομένων του 
κοινωνικού και πολιτικού συστήματος. 

Ειδικότερα το εργαστήριο Κοινωνικών και Πολιτικών 
θεσμών ενθαρρύνει την επιστημονική έρευνα καθώς και 
την ανάπτυξη θεωρητικών προσεγγίσεων για ζητήματα 
όπως η κοινωνιολογική και ιστορική δυναμική των πολιτι¬ 
κών θεσμών (κόμματα, κοινοβούλιο, μηχανισμοί της δη¬ 
μόσιας διοίκησης), οι αλλαγές στο κράτος μέσα στις συν¬ 
θήκες της παγκοσμιοποίησης και της ευρωπαϊκής ενο¬ 
ποίησης, ο ρόλος των ιδεών στην ανάλυση πολιτικών και 
το σχεδίασμά θεσμών, τα νέα προβλήματα της δημοκρα¬ 
τίας και της ιδιότητας του πολίτη (πολιτική και πολυπολι- 
τισμικότητα, νέες γενιές δικαιωμάτων, κρίση αντιπροσώ¬ 
πευσης των νέων κοινωνικών και πολιτισμικών αιτημά¬ 
των) , η σχέση μεταξύ των στενών πολιτισμικών θεσμών 
και άλλων συστημάτων και σχηματισμών εξουσίας όπως 
τα Μέσα Επικοινωνίας και οι μηχανισμοί της οικονομίας. 

Άρθρο 2 

Αποστολή 

Τα εργαστήρια έχουν ως αποστολή: 

α) την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Κοινωνιολογίας της Σχολής Κοινωνικών Επιστημών 
του Πανεπιστημίου Αιγαίου καθώς και άλλων Τμημάτων 
του Ιδρύματος, σε θέματα που εμπίπτουν στα αντικείμενα 
δραστηριότητας των εργαστηρίων όπως αυτά προσδιο¬ 
ρίζονται στο άρθρο 1 του παρόντος. 


β) Την ανάπτυξη προγραμμάτων διδασκαλίας και τη διε¬ 
ξαγωγή βασικής και εφαρμοσμένης έρευνας. 

γ) Τη συνεργασία και ανταλλαγή επιστημονικών γνώσε¬ 
ων με άλλα ακαδημαϊκά ή ερευνητικά ιδρύματα της ημε¬ 
δαπής ή της αλλοδαπής. 

δ) Την οργάνωση σεμιναρίων, συμποσίων, συνεδρίων, 
διαλέξεων καθώς και την πραγματοποίηση δημοσιεύσε¬ 
ων και εκδόσεων. 

ε) Την παροχή υπηρεσιών κατά προβλεπόμενα στο π.δ. 
159/1984 (Α'53). 

Άρθρο 3 
Προσωπικό 

Κάθε εργαστήριο αποτελείται από μέλη του Διδακτικού 
Ερευνητικού Προσωπικού Δ. Ε. Π. του Τμήματος Κοινω- 
νιολογίας που η ειδικότητα τους σχετίζεται μετά γνωστικά 
αντικείμενα του εργαστηρίου, από μέλη του Ειδικού Τεχνι¬ 
κού Εργαστηριακού Προσωπικού (Ε.Τ. Ε. Π.) καθώς και 
από μέλη του λοιπού επιστημονικού προσωπικού που το¬ 
ποθετείται στο εργαστήριο με τη διαδικασία του άρθρου 4 
παρ. 1 (δ) του Ν. 2083/1992 (Α' 159) καθώς και από το διοι¬ 
κητικό προσωπικό που τοποθετείται στο εργαστήριο σύμ¬ 
φωνα με το άρθρο 13 παρ. 3β του Ν. 2817/2000 (Α’ 78). 

Άρθρο 4 

Διοίκηση - Αρμοδιότητες 

1. Κάθε εργαστήριο διευθύνεται από το διευθυντή που 
είναι μέλος του Διδακτικού Ερευνητικού Προσωπικού 
(Δ.Ε.Π.) του Τμήματος Κοινωνιολογίας και ορίζεται με τη 
διαδικασία του άρθρου 28 παρ. 22 του Ν. 2083/1992. 

2.0 διευθυντής έχειτις αρμοδιότητες που ορίζονται στο 
άρθρο 7 του Ν. 1268/1982, μεταξύ των οποίων περιλαμβά¬ 
νονται και οι εξής: ο συντονισμός του διδακτικού (προπτυ- 
χιακού-μεταπτυχιακού) και ερευνητικού έργου του εργα¬ 
στηρίου, η κατάρτιση και υποβολή αρμοδίως του ετησίου 
προγράμματος λειτουργίας του εργαστηρίου και η μέρι¬ 
μνα για την εφαρμογή, η μέριμνα για την κατανομή των χώ¬ 
ρων του εργαστηρίου, η στελέχωσή του με το αναγκαίο 
προσωπικό, η οικονομική διαχείριση των πόρων του, η 
υποβολή του ετήσιου απολογισμού των δραστηριοτήτων 
του, η εισήγηση στη Γενική Συνέλευση του Τμήματος για 
τον ορισμό των υπευθύνων για τα αναλώσιμα υλικά και τον 
κινητό εξοπλισμό, η υπογραφή κάθε εγγράφου και γενικά 
η ευθύνη για την ομαλή λειτουργία του εργαστηρίου. 

Άρθρο 5 
Λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπιστη¬ 
μίου και σε χώρους που παραχωρούνται σε αυτό για την 
εγκατάσταση των οργάνων και του λοιπού τεχνικού εξο¬ 
πλισμού που είναι αναγκαίος για τη διενέργεια των εργα¬ 
στηριακών ασκήσεων και των ερευνητικών προγραμμά¬ 
των. Στο χώρο εγκατάστασης τοποθετείται πινακίδα με 
τοντίτλοτου εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο, στα πλαίσια 
ερευνητικού προγράμματος ή άλλου έργου, που έχει 
αποφασισθεί από το τμήμα και καθορίζει, μέσα στα πλαί¬ 
σια της αποστολής του εργαστηρίου, την προτεραιότητα 
στη χρησιμοποίηση οργάνων και χώρων σε περίπτωση 
που δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει- 

τουργία του εργαστηρίου, τη χρησιμοποίηση οργάνων 
και υλικών που ανήκουν σε αυτό, την παραμονή των ερ¬ 
γαζομένων (προσωπικού, φοιτητών, επισκεπτών) στους 
χώρους όπου τηρούνται ειδικοί κανόνες ασφαλείας που 
αποσκοπούν στην προφύλαξη της υγείας και αρτιμέλειας 
των εργαζομένων καθώς και στην προστασία των οργά¬ 
νων και εγκαταστάσεων του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του εργαστηρίου ή άλ¬ 
λους ερευνητές που έχουν ειδική επί των οργάνων αυτών 
εκπαίδευση και εξουσιοδότηση. Κινητά όργανα και 
σκεύη, τα οποία παραδίδονται για τη διεξαγωγή εργα¬ 
σιών επιστρέφονται, μετά τη χρησιμοποίησή τους, στην 
κατάσταση που είχαν παραδοθεί. 

5. Με εισήγηση του Διευθυντή, στα αρμόδια όργανα του 
Τμήματος είναι δυνατή η πρόσληψη επιστημόνων σε τομείς 
σχετικούς με τις διδακτικές και ερευνητικές δραστηριότη¬ 
τες του εργαστηρίου σύμφωνα με την ισχύουσα νομοθεσία 
(άρθρα 18του Ν. 1268/1982 καιδτου Π.Δ. 407/1980). 

Άρθρο 6 
Έσοδα 

Τα έσοδα κάθε εργαστηρίου προέρχονται από: 
α. Την εκτέλεση ερευνητικών προγραμμάτων που πραγμα¬ 
τοποιούνται για ίδιο λογαριασμό ή για λογαριασμό τρίτων. 

β. Τη διάθεση ερευνητικών ή εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3του Π.Δ. 159/1984 (Α’ 53). 

δ. Τις πιστώσεις που διατίθενται στο Τμήμα Πολιτικής 
Επιστήμης και Δημόσιας Διοίκησης με τη διαδικασία του 
άρθρου 4 παρ. (1ε) του Ν. 2083/1992 (Α' 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 
στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Αιγαίου για τους 
σκοπούς του εργαστηρίου. 

Άρθρο 7 

Τηρούμενα βιβλία 

1. Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: 

α. Πρωτόκολλο εισερχομένων - εξερχόμενων, 
β. Βαθμολόγιο φοιτητών, 
γ. Βιβλίο περιουσιακών στοιχείων, 
δ. Φάκελος οικονομικών στοιχείων κάθε έτους, 
ε. Κατάλογος επιστημονικών βιβλίων, περιοδικών και 
οργάνων, 

στ. Αρχείο ερευνητικών προγραμμάτων και 
ζ. Βιβλίο μεταβολών προσωπικού 

2. Με απόφαση του διευθυντή μπορεί ακόμη να τηρείται 
και κάθε άλλο βιβλίο ή στοιχείο που κρίνεται απαραίτητο. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος. 

Αθήνα, 4 Νοεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ Δ. ΕΥΘΥΜΙΟΥ 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΟ. 305 
Ίδρυση Εργαστηρίου με τίτλο «Εργαστήριο Λαογρα¬ 
φίας» στο Τμήμα Ιστορίας και Αρχαιολογίας της Φιλο¬ 
σοφικής Σχολής του Πανεπιστημίου Ιωαννίνων και κα¬ 
θορισμός του εσωτερικού του κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 παρ. 5 και 50 παρ. 1 του 
Ν. 1268/1982 «Δομή και λειτουργία των Ανωτάτων Εκπαι¬ 
δευτικών Ιδρυμάτων» (Α' 87), όπως η πρώτη αυτή διάταξη 
τροποποιήθηκε με το άρθρο 48 παρ. 2 του Ν. 1404/1983 
«Δομή και λειτουργία των Τεχνολογικών Εκπαιδευτικών 
Ιδρυμάτων» (Α' 173). 

2. Τις διατάξεις του άρθρου 4 παρ. 1 εδ. γ του Ν. 
2083/1992, «Εκσυγχρονισμός της Ανωτάτης Εκπαίδευ¬ 
σης» (Α' 159). 

3. Τις διατάξεις του άρθρου 29Ατου Ν. 1558/1985 όπως 
αυτό προσετέθη με το άρθρο 27 του Ν. 2081/1992 «Κυ¬ 
βέρνηση και Κυβερνητικά όργανα» (Α' 154) και τροποποι¬ 
ήθηκε με το άρθρο 1 παρ. 2α του Ν. 2469/1997 «Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις» (Α' 38). 

4. Τις διατάξεις του άρθρου 22 παρ. 3 του Ν. 2362/1995 
«Περί Δημοσίου Λογιστικού, ελέγχου δαπανών του Κρά¬ 
τους και άλλες διατάξεις» (Α' 247). 

5. Τις διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α' 57). 

6. Τις διατάξεις του άρθρου 1 περιπτ. II του Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α' 48). 

7. Τις διατάξεις της αριθμ. 1100383/1330/Α0006/ 
31.10.2001 απόφασης του Πρωθυπουργού και του 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομικών» (Β' 1485). 

8. Τις γνώμες της Γενικής Συνέλευσης του Τμήματος 
Ιστορίας και Αρχαιολογίας της Φιλοσοφικής Σχολής του 
Πανεπιστημίου Ιωαννίνων (συνεδρίαση 200/6.6.2001) και 
της Συγκλήτου του ιδίου Ιδρύματος (συνεδρίαση 837/ 
25.10.2001). 

9. Το γεγονός ότι από τις διατάξεις του παρόντος προ- 
καλείται ετησίως δαπάνη ύψους 1.500 ΕΥΡΩ η οποία 
κατά το τρέχον οικονομικό έτος περιορίζεται στο ποσό 
των 1.000 ΕΥΡΩ και θα βαρύνει τον προϋπολογισμό του 
Πανεπιστημίου Ιωαννίνων (ΚΑΕ 4121-10). Η ανωτέρω 
δαπάνη αναμένεται να εξοικονομηθεί κατά το ένα μέ¬ 
ρος της από ίδιους πόρους του εργαστηρίου κατά τα 
προβλεπόμενα στο άρθρο 6 του παρόντος διατάγματος 
κατά δε το υπόλοιπο μέρος αυτής θα καλύπτεται από 
τις πιστώσεις που θα εγγράφονται στον προϋπολογι¬ 
σμό του ανωτέρω Πανεπιστημίου, χωρίς αύξηση της 
κρατικής επιχορήγησης προς το Πανεπιστήμιο Ιωαννί¬ 
νων. 

10. Την αριθμ. 324/2002 γνωμοδότηση του Συμβουλίου 
της Επικράτειας με πρόταση του Υπουργού Εθνικής Παι¬ 
δείας και θρησκευμάτων και του Υφυπουργού Οικονο¬ 
μίας και Οικονομικών, αποφασίζουμε: 

Άρθρο 1 
Ίδρυση 

Ιδρύεται στο Τμήμα Ιστορίας και Αρχαιολογίας της Φι¬ 
λοσοφικής Σχολής του Πανεπιστημίου Ιωαννίνων εργα¬ 
στήριο με τίτλο «Εργαστήριο Λαογραφίας» το οποίο κα¬ 
λύπτει διδακτικές και ερευνητικές ανάγκες στα αντικείμε¬ 
να της Επιστήμης της Λαογραφίας (Ιστορικής, 
Κοινωνικής, Φιλολογικής). 

Άρθρο 2 

Αποστολή 

Το εργαστήριο έχει ως αποστολή: 

α) την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Ιστορίας και Αρχαιολογίας της Φιλοσοφικής Σχολής 
του Πανεπιστημίου Ιωαννίνων καθώς και άλλων Τμημά¬ 
των του Ιδρύματος, σε θέματα που εμπίπτουν στα αντι¬ 
κείμενα δραστηριότητας των εργαστηρίων όπως αυτά 
προσδιορίζονται στο άρθρο 1 του παρόντος. 

β) Την ανάπτυξη προγραμμάτων διδασκαλίας καιτη διε¬ 
ξαγωγή βασικής και εφαρμοσμένης έρευνας. 

γ) Τη συνεργασία και ανταλλαγή επιστημονικών γνώσε¬ 
ων με άλλα ακαδημαϊκά ή ερευνητικά ιδρύματα της ημε¬ 
δαπής ή της αλλοδαπής. 

δ) Την οργάνωση σεμιναρίων, συμποσίων, συνεδρίων, 
διαλέξεων καθώς και την πραγματοποίηση δημοσιεύσε¬ 
ων και εκδόσεων. 

ε) Την παροχή υπηρεσιών κατά προβλεπόμενα στο π.δ. 
159/1994 (Α'53). 

στ) Τη λειτουργία ερευνητικού τομέα για τη διάσωση, 
μελέτη και συντήρηση της προβιομηχανικής κληρονο¬ 
μιάς με την ονομασία Ινστιτούτο Μελέτης της Προβιομη¬ 
χανικής Κληρονομιάς. 

Άρθρο 3 
Προσωπικό 

Το εργαστήριο αποτελείται από μέλη του Διδακτικού 
Ερευνητικού Προσωπικού Δ. Ε. Π. του Τμήματος Ιστορίας 
και Αρχαιολογίας που η ειδικότητα τους σχετίζεται με τα 
γνωστικά αντικείμενα του εργαστηρίου, από μέλη του Ει¬ 
δικού Τεχνικού Εργαστηριακού Προσωπικού (Ε.Τ. Ε. Π.) 
καθώς και από μέλη του λοιπού επιστημονικού προσωπι¬ 
κού που τοποθετείται στο εργαστήριο με τη διαδικασία 
του άρθρου 4παρ. 1(δ) του Ν. 2083/1992 (Α' 159) καθώς 
και από το διοικητικό προσωπικό που τοποθετείται στο 
εργαστήριο σύμφωνα με το άρθρο 13 παρ. 3β του Ν. 
2817/2000 (Α'78). 

Άρθρο 4 

Διοίκηση - Αρμοδιότητες 

1. Το εργαστήριο διευθύνεται από το διευθυντή που εί¬ 
ναι μέλος του Διδακτικού Ερευνητικού Προσωπικού (Δ. Ε. 
Π.) του Τμήματος Ιστορίας και Αρχαιολογίας ορίζεται με 
τη διαδικασία του άρθρου 28 παρ. 22 του Ν. 2083/1992. 

2. Ο διευθυντής έχει τις αρμοδιότητες που ορίζονται 
στο άρθρο 7 του Ν. 1268/1982, μεταξύ των οποίων περι¬ 
λαμβάνονται και οι εξής: ο συντονισμός του διδακτικού 
(προπτυχιακού-μεταπτυχιακού) και ερευνητικού έργου 
του εργαστηρίου, η κατάρτιση και υποβολή αρμοδίωςτου 
ετησίου προγράμματος λειτουργίαςτου εργαστηρίου και 
η μέριμνα για την εφαρμογή του, η μέριμνα για την κατα¬ 
νομή των χώρων του εργαστηρίου, για τη στελέχωση του 
με το αναγκαίο προσωπικό και για την οικονομική διαχεί¬ 


ριση των πόρων του, η υποβολή του ετήσιου απολογι¬ 
σμού των δραστηριοτήτωντου, η εισήγηση στη Γενική Συ¬ 
νέλευση του Τμήματος για τον ορισμό των υπευθύνων για 
τα αναλώσιμα υλικά και τον κινητό εξοπλισμό, η υπογρα¬ 
φή κάθε εγγράφου και γενικά η ευθύνη για την ομαλή λει¬ 
τουργία του εργαστηρίου. 

Άρθρο 5 
Λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
και σε χώρους που παραχωρούνται σε αυτό για την εγκα¬ 
τάσταση των οργάνων και του λοιπού τεχνικού εξοπλι¬ 
σμού που είναι αναγκαίος για τη διενέργεια των εργαστη¬ 
ριακών ασκήσεων και των ερευνητικών προγραμμάτων. 
Στο χώρο εγκατάστασης τοποθετείται πινακίδα με τον τίτ¬ 
λο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο, στα πλαίσια 
ερευνητικού προγράμματος ή άλλου έργου, που έχει 
αποφασισθεί από το τμήμα και καθορίζει, μέσα στα πλαί¬ 
σια της αποστολής του εργαστηρίου, την προτεραιότητα 
στη χρησιμοποίηση οργάνων και χώρων σε περίπτωση 
που δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σε αυτό, την παραμονή των ερ¬ 
γαζομένων (προσωπικού, φοιτητών, επισκεπτών) στους 
χώρους όπου τηρούνται ειδικοί κανόνες ασφαλείας που 
αποσκοπούν στην προφύλαξη της υγείας και αρτιμέλειας 
των εργαζομένων καθώς και στην προστασία των οργά¬ 
νων και εγκαταστάσεων του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του εργαστηρίου ή άλ¬ 
λους ερευνητές που έχουν ειδική επί των οργάνων αυτών 
εκπαίδευση και εξουσιοδότηση. Κινητά όργανα και 
σκεύη, τα οποία παραδίδονται για τη διεξαγωγή εργα¬ 
σιών επιστρέφονται, μετά τη χρησιμοποίηση τους, στην 
κατάσταση που είχαν παραδοθεί. 

5. Με εισήγηση του διευθυντή στη Γενική Συνέλευση 
του Τμήματος είναι δυνατή η πρόσληψη επιστημόνων σε 
τομείς σχετικούς με τις διδακτικές και ερευνητικές δρα¬ 
στηριότητες του εργαστηρίου σύμφωνα με τις διατάξεις 
του άρθρου 18 του Ν. 1268/1982 και του άρθρου 5 του 
Π.Δ. 407/1980 «Περίτου Κυρίου Διδακτικού Προσωπικού 
κ.λ.π. του Πανεπιστημίου και του Πολυτεχνείου Κρήτης» 
(112 Α'), όπως το τελευταίο τούτο εφαρμόζεται κατά ανα¬ 
λογία σε όλα τα Ανώτατα Εκπαιδευτικά Ιδρύματα της χώ¬ 
ρας, σύμφωνα μετιςδιατάξειςτου άρθρου 2παρ. 1εδαφ. 
δ’ του Ν. 1674/1986 «Ρύθμιση θεμάτων Α.Ε.Ι, και άλλες 
διατάξεις» (Α’203). 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή για λογαριασμό τρί¬ 
των. 

β. Τη διάθεση ερευνητικών ή εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3 του Π.Δ. 159/1984 (Α'53). 

δ. Τις πιστώσεις που διατίθενται στο Τμήμα Ιστορίας και 
Αρχαιολογίας με τη διαδικασία του άρθρου 4 παρ. (1ε) 
του Ν. 2083/1992 (Α’ 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Ιωαννίνων για τους 
σκοπούς του εργαστηρίου. 

Άρθρο 7 

Τηρούμενα βιβλία 

1. Για τις ανάγκες του εργαστηρίου τηρούνται τα ακό¬ 
λουθα βιβλία και στοιχεία: πρωτόκολλο εισερχομένων - 
εξερχόμενων εγγράφων, βαθμολόγιο φοιτητών, βιβλίο 
περιουσιακών στοιχείων, φάκελος οικονομικών στοιχείων 
κάθε έτους, κατάλογος επιστημονικών βιβλίων, περιοδι¬ 
κών και οργάνων, αρχείο ερευνητικών προγραμμάτων και 
βιβλίο μεταβολών προσωπικού. 

2. Με απόφαση του διευθυντή μπορεί ακόμη να τηρείται 
και κάθε άλλο βιβλίο ή στοιχείο που κρίνεται απαραίτητο. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος. 

Αθήνα, 4 Νοεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ Δ. ΕΥΘΥΜΙΟΥ 

-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΟ. 306 
Ίδρυση Εργαστηρίων στο Τμήμα Πολιτικών Μηχανικών 
της Πολυτεχνικής Σχολής του Αριστοτελείου Πανεπι¬ 
στημίου Θεσσαλονίκης και καθορισμός του εσωτερι¬ 
κού τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 παρ. 5 και 50 παρ. 1 του 
Ν. 1268/1982 «Δομή και λειτουργία των Ανωτάτων Εκπαι¬ 
δευτικών Ιδρυμάτων» (Α' 87), όπως η πρώτη διάταξη τρο¬ 
ποποιήθηκε με το άρθρο 48 παρ. 2 του Ν. 1404/1983 «Δο¬ 
μή και λειτουργία των Τεχνολογικών Εκπαιδευτικών Ιδρυ¬ 
μάτων» (Α' 173). 

2. Τις διατάξεις του άρθρου 4 παρ. 1 εδ. γ του Ν. 
2083/1992, «Εκσυγχρονισμός της Ανωτάτης Εκπαίδευ¬ 
σης» (Α' 159). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (Α' 137) όπως αυτό 
προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις» (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 


4. Τις διατάξειςτου άρθρου 22παρ. 3του Ν. 2362/1995 
«Περί Δημοσίου Λογιστικού, ελέγχου δαπανών του Κρά¬ 
τους και άλλες διατάξεις» (Α' 247). 

5. Τις διατάξειςτου άρθρου 1 περιπτ. II του Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α' 48). 

6. Τις διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α' 57). 

7. Της αριθμ. 1000383/1330/Α0006/31.10.2001 απόφα¬ 
σης του Πρωθυπουργού και του Υπουργού Οικονομικών 
«Καθορισμός αρμοδιοτήτων των Υφυπουργών Οικονομι¬ 
κών» (Β' 1485). 

8. Τη γνώμη της Γενικής Συνέλευσης του Τμήματος Πο¬ 
λιτικών Μηχανικών της Πολυτεχνικής Σχολής του Αριστο- 
τελείου Πανεπιστημίου Θεσσαλονίκης (Συνεδρίαση 6/ 
22 . 1 . 2002 ). 

9. Το γεγονός ότι από τις διατάξεις του παρόντος προ- 
καλείται ετησίως δαπάνη ύψους 8.804 ΕΥΡΩ περίπου η 
οποία κατά το τρέχον οικονομικό έτος περιορίζεται στο 
ποσό των 3.700 ΕΥΡΩ περίπου και θα βαρύνει τον προϋ¬ 
πολογισμό του Αριστοτελείου Πανεπιστημίου Θεσσαλο¬ 
νίκης (ΚΑΕ 4121-10). Κατά την επόμενη πενταετία, η ανω¬ 
τέρω δαπάνη αναμένεται να εξοικονομηθεί, κατά ένα μέ¬ 
ρος της, από ίδιους πόρους του εργαστηρίου κατά τα 
προβλεπόμενα στο άρθρο 6 του παρόντος διατάγματος, 
κατά δε το υπόλοιπο μέρος αυτής θα καλύπτεται από τις 
πιστώσεις που θα εγγράφονται στον προϋπολογισμό του 
ανωτέρω Πανεπιστημίου χωρίς αύξηση της κρατικής επι¬ 
χορήγησης προς αυτόν. 

10. Την αριθμ. 326/2002 γνωμοδότηση του Συμβουλίου 
της Επικράτειας με πρόταση του Υπουργού Εθνικής Παι¬ 
δείας και Θρησκευμάτων και του Υφυπουργού Οικονο¬ 
μίας και Οικονομικών, αποφασίζουμε: 

Άρθρο 1 

Ίδρυση 

Ιδρύονται στο Τμήμα Πολιτικών Μηχανικών της Πολυ¬ 
τεχνικής Σχολής του Αριστοτελείου Πανεπιστημίου Θεσ¬ 
σαλονίκης εργαστήρια με τίτλο: 

α. «Εργαστήριο Θαλάσσιας Τεχνικής και Θαλάσσιων 
Έργων», το οποίο καλύπτει ερευνητικές και διδακτικές 
ανάγκες στα επιστημονικά πεδία της Θαλάσσιας Τεχνικής 
και των Θαλασσίων Έργων. 

β. «Εργαστήριο Τεχνικής και Διαχείρισης Υδατικών 

Πόρων», το οποίο καλύπτει ερευνητικές και διδακτικές 
ανάγκες στο επιστημονικό πεδίο της Τεχνικής και Διαχεί¬ 
ρισης Υδάτινων Πόρων. 

γ. «Εργαστήριο Τεχνικής και Σχεδιασμού Περιβάλλο¬ 
ντος», το οποίο καλύπτει ερευνητικές και διδακτικές ανά¬ 
γκες στο επιστημονικό πεδίο της Τεχνικής και Σχεδια- 
σμού Περιβάλλοντος. 

Άρθρο 2 
Αποστολή 

Τα εργαστήρια έχουν ως αποστολή: 

α) την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Πολιτικών Μηχανικών της Πολυτεχνικής Σχολής του 
Αριστοτελείου Πανεπιστημίου Θεσσαλονίκης καθώς και 
άλλων Τμημάτων του Ιδρύματος, σε θέματα που εμπί¬ 
πτουν στα αντικείμενα δραστηριότητας των εργαστηρίων 
όπως αυτά προσδιορίζονται στο άρθρο 1 του παρόντος. 

β) Την ανάπτυξη προγραμμάτων διδασκαλίας και τη 
διεξαγωγή βασικής και εφαρμοσμένης έρευνας. 

γ) Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ή ερευνητικά ιδρύματα της 
ημεδαπής ή της αλλοδαπής. 

δ) Την οργάνωση σεμιναρίων, συμποσίων, συνεδρίων, 
διαλέξεων καθώς και την πραγματοποίηση δημοσιεύσε¬ 
ων και εκδόσεων. 

ε) Τηνπαροχή υπηρεσιών κατάπροβλεπόμενα στο Π.Δ. 
159/1984 (Α'53). 

Άρθρο 3 
Προσωπικό 

Κάθε εργαστήριο αποτελείται από μέλη του Διδακτικού 
Ερευνητικού Προσωπικού Δ.Ε.Π. του Τμήματος Πολιτι¬ 
κών Μηχανικών που η ειδικότητά τους σχετίζεται με τα 
γνωστικά αντικείμενα του εργαστηρίου, από μέλη του Ει¬ 
δικού Τεχνικού Εργαστηριακού Προσωπικού (Ε.Τ.Ε.Π.) 
καθώς και από μέλη του λοιπού επιστημονικού προσωπι¬ 
κού που τοποθετείται στο εργαστήριο με τη διαδικασία 
του άρθρου 4παρ. 1(δ) του Ν. 2083/1992 (Α' 159) καθώς 
και από το διοικητικό προσωπικό που τοποθετείται στο 
εργαστήριο σύμφωνα με το άρθρο 13 παρ. 3β του Ν. 
2817/2000 (Α'78). 

Άρθρο 4 

Διοίκηση - Αρμοδιότητες 

1. Κάθε εργαστήριο διευθύνεται από το διευθυντή που 
είναι μέλος του Διδακτικού Ερευνητικού Προσωπικού 
(Δ.Ε.Π.) του Τμήματος Πολιτικών Μηχανικών και ορίζεται 
με τη διαδικασία του άρθρου 28παρ. 22του Ν.2083/1992. 

2.0 διευθυντής έχειτις αρμοδιότητες που ορίζονται στο 
άρθρο 7του Ν. 1268/1982, μεταξύ των οποίων περιλαμβά¬ 
νονται και οι εξής: ο συντονισμός του διδακτικού (προπτυ- 
χιακού-μεταπτυχιακού) και ερευνητικού έργου του εργα¬ 
στηρίου, η κατάρτιση και υποβολή αρμοδίωςτου ετησίου 
προγράμματος λειτουργίας του εργαστηρίου και η μέρι¬ 
μνα για την εφαρμογή του, η μέριμνα για τη ν κατανο μή των 
χώρωντου εργαστηρίου, η στελέχωσή του με το αναγκαίο 
προσωπικό, η οικονομική διαχείριση των πόρων του, η 
υποβολή του ετήσιου απολογισμού των δραστηριοτήτων 
του, η εισήγηση στη Γενική Συνέλευση του Τμήματος για 
τον ορισμό των υπευθύνων για τα αναλώσιμα υλικά και τον 
κινητό εξοπλισμό, η υπογραφή κάθε εγγράφου και γενικά 
η ευθύνη για την ομαλή λειτουργία του εργαστηρίου. 

Άρθρο 5 
Λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπιστη¬ 
μίου και σε χώρους που παραχωρούνται σε αυτό για την 
εγκατάσταση των οργάνων και του λοιπού τεχνικού εξο¬ 
πλισμού που είναι αναγκαίος για τη διενέργεια των εργα¬ 
στηριακών ασκήσεων και των ερευνητικών προγραμμά¬ 
των. Στο χώρο εγκατάστασης τοποθετείται πινακίδα με 
τον τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο, στα πλαίσια 
ερευνητικού προγράμματος ή άλλου έργου, που έχει 
αποφασισθεί από το τμήμα και καθορίζει, μέσα στα πλαί- 
σιατης αποστολής του εργαστηρίου, την προτεραιότητα 
στη χρησιμοποίηση οργάνων και χώρων σε περίπτωση 
που δεν υπάρχει σχετική απόφαση. 


3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σε αυτό, την παραμονή των ερ¬ 
γαζομένων (προσωπικού, φοιτητών, επισκεπτών) στους 
χώρους όπου τηρούνται ειδικοί κανόνες ασφαλείας που 
αποσκοπούν στην προφύλαξη της υγείας και αρτιμέλειας 
των εργαζομένων καθώς και στην προστασία των οργά¬ 
νων και εγκαταστάσεών του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του εργαστηρίου ή άλ¬ 
λους ερευνητές που έχουν ειδική επί των οργάνων αυτών 
εκπαίδευση και εξουσιοδότηση. Κινητά όργανα και 
σκεύη, τα οποία παραδίδονται για τη διεξαγωγή εργα¬ 
σιών επιστρέφονται, μετά τη χρησιμοποίησή τους, στην 
κατάσταση που είχαν παραδοθεί. 

5. Με εισήγηση του διευθυντή στη Γ ενική Συνέλευση του 
Τμήματος είναι δυνατή η πρόσληψη επιστημόνων σε τομείς 
σχετικούς με τις διδακτικές και ερευνητικές δραστηριότη- 
τεςτου εργαστηρίου σύμφωνα με τις διατάξειςτου άρθρου 
18 του Ν. 1268/1982 και του άρθρου 5 του Π.Δ. 407/1980 
«Περίτου Κυρίου Διδακτικού Προσωπικού κ.λ.π. του Πανε¬ 
πιστημίου και του Πολυτεχνείου Κρήτης» (112 Α'), όπως το 
τελευταίο τούτο εφαρμόζεται κατά αναλογία σε όλα τα 
Ανώτατα Εκπαιδευτικά Ιδρύματα της χώρας, σύμφωνα με 
τις διατάξειςτου άρθρου 2 παρ. 1 εδαφ.δτουΝ. 1674/1986 
«Ρύθμιση θεμάτων Α.Ε.Ι. και άλλες διατάξεις» (Α' 203). 

Άρθρο 6 
Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή για λογαρια¬ 
σμό τρίτων. 

β. Τη διάθεση ερευνητικών ή εν γένει επιστημονικών 
προϊόντων. 

γ. Τηνπαροχή υπηρεσιών σύμφωνα με το άρθρο 3 παρ. 
3 του Π.Δ. 159/1984 (Α'53). 

δ. Τις πιστώσεις που διατίθενται στο Τμήμα Πολιτικών 
Μηχανικών με τη διαδικασία του άρθρου 4 παρ. (1ε) του 
Ν. 2083/1992 (Α'159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Αριστοτέλειο Πανεπιστήμιο Θεσ¬ 
σαλονίκης για τους σκοπούς του εργαστηρίου. 

Άρθρο 7 

Τηρούμενα βιβλία 

1. Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: πρωτόκολλο εισερχομένων - 
εξερχόμενων εγγράφων, βαθμολόγιο φοιτητών, βιβλίο 
περιουσιακών στοιχείων, φάκελος οικονομικών στοιχείων 
κάθε έτους, κατάλογος επιστημονικών βιβλίων, περιοδι¬ 
κών και οργάνων, αρχείο ερευνητικών προγραμμάτων και 
βιβλίο μεταβολών προσωπικού. 

2. Με απόφαση του διευθυντή μπορεί ακόμη να τηρείται 
και κάθε άλλο βιβλίο ή στοιχείο που κρίνεται απαραίτητο. 

Άρθρο 8 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος. 

Αθήνα, 4 Νοεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ Δ. ΕΥΘΥΜΙΟΥ 

-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 307 
Ίδρυση εργαστηρίου Πυρηνικής Ιατρικής στο Τμήμα Ια¬ 
τρικής της Σχολής Επιστημών Υγείας του Πανεπιστη¬ 
μίου Πατρών και έγκριση του εσωτερικού του κανονι¬ 
σμού. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. Των άρθρων 50 παρ. 1 και7παρ. 5 του Ν. 1268/1982 
«Δομή και λειτουργία των Ανωτάτων Εκπαιδευτικών Ιδρυ¬ 
μάτων» (Α' 87), όπως η τελευταία αυτή διάταξη τροποποι¬ 
ήθηκε με το άρθρο 48 παρ. 2του Ν. 1404/1983 «Δομή και 
λειτουργία των Τεχνολογικών Εκπαιδευτικών Ιδρυμάτων» 
(Α' 173). 

2. Του άρθρου 4 παρ. 1 εδ. γτου Ν. 2083/1992, «Εκσυγ¬ 
χρονισμός της Ανωτάτης Εκπαίδευσης» (Α' 159). 

3. Του άρθρου 22 παρ. 3 του Ν. 2362/1995 «Περί Δημο¬ 
σίου Λογιστικού, ελέγχου δαπανών του Κράτους και άλ¬ 
λες διατάξεις» (Α' 247). 

4. Του άρθρου 1 περιπτ. II του Π.Δ. 55/1996 «Περιορι¬ 
σμός συναρμοδιοτήτων κατά την έκδοση διοικητικών 
πράξεων» (Α'48). 

5. Τις διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών σε 
Υπουργείο Οικονομίας και Οικονομικών» (Α' 57). 

6. Της αριθμ. 1100383/1330/Α0006/31.10.2001 απόφα¬ 
σης του Πρωθυπουργού και του Υπουργού Οικονομικών 
«Καθορισμός αρμοδιοτήτων των Υφυπουργών Οικονομι¬ 
κών» (Β' 1485). 

7. Τη γνώμη της Γενικής Συνέλευσης του Τμήματος Ια¬ 
τρικής του Πανεπιστημίου Πατρών (Συνεδρίαση 384/ 
21.5.2001). 

8. Του άρθρου 29Ατου Ν. 1558/1985 όπως αυτό προ- 
σετέθη με το άρθρο 27 του Ν. 2081/1992 «Κυβέρνηση και 
Κυβερνητικά όργανα» (Α' 154) και τροποποιήθηκε με το 
άρθρο 1 παρ. 2α του Ν. 2469/1997 «Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις» (Α' 38). 

9. Το γεγονός ότι από τις διατάξεις του παρόντος προ- 
καλείται ετησίως δαπάνη ύψους 7.043 ΕΥΡΩ η οποία κα¬ 
τά το τρέχον έτος περιορίζεται στο ποσό των 880 ΕΥΡΩ 
περίπου και θα βαρύνει τον προϋπολογισμό του Πανεπι¬ 
στημίου Πατρών (ΚΑΕ 4121-10) του οποίου οι πιστώσεις 
επαρκούν. Κατά την επόμενη πενταετία, η ανωτέρω δα¬ 
πάνη αναμένεται να εξοικονομηθεί από ιδίους πόρους 
του εργαστηρίου κατάταπροβλεπόμενα στο άρθρο 6 του 
παρόντος κατά το δε υπόλοιπο μέρος της, η εν λόγω δα¬ 


πάνη, θα καλύπτεται από τις πιστώσεις που θα εγγράφο- 
νται στον προϋπολογισμό του ανωτέρω Πανεπιστημίου 
χωρίς αύξηση της κρατικής επιχορήγησης προς αυτό. 

10. Την αριθμ. 221/2002 γνωμοδότηση του Συμβουλίου 
της Επικράτειας με πρόταση του Υπουργού Εθνικής Παι¬ 
δείας και θρησκευμάτων και του Υφυπουργού Οικονο¬ 
μίας και Οικονομικών, αποφασίζουμε: 

Άρθρο 1 
Ίδρυση 

Ιδρύεται στο Τμήμα Ιατρικής της Σχολής Επιστημώντης 
Υγείας του Πανεπιστημίου Πατρών Εργαστήριο Πυρηνι¬ 
κής Ιατρικήςτο οποίο εξυπηρετεί διδακτικές, ερευνητικές 
και νοσηλευτικές ανάγκες στο γνωστικό αντικείμενο της 
Πυρηνικής Ιατρικής, η οποία χρησιμοποιεί τις ιδιότητες 
του πυρήνα ραδιενεργών και σταθερών ισοτόπων για δια¬ 
γνωστικούς (ΙΝ νΐνΟ και ΙΝ νίΤΒΟ), θεραπευτικούς και 
ερευνητικούς σκοπούς. Στο εργαστήριο λειτουργούν οι 
παρακάτω μονάδες που έχουν σχέση με το ανωτέρω γνω¬ 
στικό αντικείμενο αυτού και αφορούν τη διάγνωση, τη θε¬ 
ραπεία και την έρευνα: 

α) Μονάδα δραστηριοτήτων ΙΝ νΐνΟ: Είναι οι δραστη¬ 
ριότητες της Πυρηνικής Ιατρικής που γίνονται στο ζωντα¬ 
νό ανθρώπινο οργανισμό που αφορούν κυρίως τις απει- 
κονιστικές μεθόδους της Πυρηνικής Ιατρικής και στις 
οποίες εντάσσεται το σύνολο των μεθόδων που χρησιμο¬ 
ποιούν τις ιδιότητες του πυρήνα ραδιενεργών ισοτόπων 
που χορηγούνται στον άνθρωπο ή τις ιδιότητες του πυ¬ 
ρήνα σταθερών ισοτόπων του ανθρώπινου οργανισμού, 
με σκοπό την παρακολούθηση και μελέτη μεταβολικών ή 
γενικότερα φυσιολογικών ή παθοφυσιολογικών διεργα¬ 
σιών καθώς και φυσικοχημικών μεταβολών με τελικό σκο¬ 
πό τη διάγνωση. Εδώ περιλαμβάνονται όλες οι εξετάσεις 
της Πυρηνικής Ιατρικής (σπινθηρογραφήματα διαφόρων 
οργάνων, μελέτες της λειτουργίας αυτών ή μελέτες της 
αιματώσεως αυτών κ.λπ.), ή οι εξετάσεις της σύγχρονης 
Πυρηνικής Ιατρικής οι οποίες γίνονται με τη βοήθεια ηλε¬ 
κτρονικών υπολογιστών (μελέτες καρδιάς, νεφρών, πνευ¬ 
μόνων, εγκεφάλου, υπολογιστικές τομογραφίες εκπο¬ 
μπής ποζιτρονίου [Ρ. Ε.Τ.], συνδιασμένες ΡΕΤ ή 3ΡΕΟΤ 
με Χ-Βαγ ΟΤ (ανατομικός προσδιορισμός) ή και συνδια- 
σμένες υπολογιστικές τομογραφίες μαγνητικού συντονι¬ 
σμού του πυρήνα [Ν.Μ.Β Τοπιο^ΓαρΙιγ] κ.λπ. 

β) Μονάδα δραστηριοτήτων ΙΝ Ν/ΙΤΒΟ: Είναι οι δραστη¬ 
ριότητες της Πυρηνικής Ιατρικής που γίνονται στο σωλη¬ 
νάριο. Πρόκειται για το σύνολο των μεθόδων με τις οποί¬ 
ες επιτυγχάνεται η μέτρηση της στάθμης ουσιών με βιο¬ 
λογική, φαρμακολογική και τοξικολογική δράση, σε 
βιολογικά υγρά του ανθρώπου με ραδιοϊσοτοπικές τεχνι¬ 
κές. Εδώ περιλαμβάνονται οι ραδιοανοσομετρήσεις (ΒΙΑ) 
ραδιομετρήσεις, ανοσοραδιομετρήσεις (ΙΒΜΑ), ραδιο- 
σημάνσεις κ.λπ. 

γ) Μονάδα θεραπευτικές εφαρμογές: Πρόκειται για τις 
εφαρμογές της Πυρηνικής Ιατρικής, που πολλές φορές 
αποτελούν και τη μοναδική μέθοδο, για θεραπευτική αντι¬ 
μετώπιση διαφόρων νόσων. Εδώ περιλαμβάνονται οι θε¬ 
ραπευτικές χορηγήσεις 1-131 σενόσουςτου θυροειδούς 
αδένα, οι χορηγήσεις Ρ-32 σενόσουςτου αίματος και των 
εκφυλιστικών παθήσεων των οστών ή των κακοηθών συλ¬ 
λογών καθώς επίσης οι θεραπείες νεοπλασιών με ραδιο- 

επισημασμένα (I , Υ 90 , Ιη 111 , κ.λπ.) μονοκλωνικά αντισώ¬ 
ματα ή άλλες ουσίες. 

δ) Μονάδα εφαρμογών Πληροφορικής της Πυρηνικής 

Ιατρικής: Στο Τμήμα τούτο αναπτύσσονται κύρια δραστη¬ 
ριότητες ερευνητικού χαρακτήρα που αφορούν το ειδικό 
τμήμα της Ιατρικής Πληροφορικής που αφορά την Πυρη¬ 
νική Ιατρική. Έχουν δε σκοπό να εφαρμόζουν με τον κα¬ 
λύτερο τρόπο όλες τις υφιστάμενες εφαρμογές πληρο¬ 
φορικής αλλά και να αναπτύξουν ερευνητική δραστηριό¬ 
τητα στο χώρο αυτό νιατη βελτίωση της δυνατότητας που 
προσφέρει η Πυρηνική Ιατρική σήμερα. 

Άρθρο 2 
Αποστολή 

Το εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Ιατρικής της Σχολής Επιστημών Υγείας του Πανεπι¬ 
στημίου Πατρών καθώς και άλλων Τμημάτων του Ιδρύμα¬ 
τος, στα γνωστικά αντικείμενα της Πυρηνικής Ιατρικής, 
καθώς και την ανάπτυξη προγραμμάτων διδασκαλίας και 
διεξαγωγής βασικής ή εφαρμοσμένης έρευνας σε συνα¬ 
φή με το γνωστικό της αντικείμενο θέματα. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόκληση Ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες κατά τα προβλε- 
πόμεναστο Π.Δ. 159/1984 «Προϋποθέσεις παροχής υπη¬ 
ρεσιών από τα πανεπιστημιακά εργαστήρια σε ιδιώτες και 
κάθε μορφής οργανισμούς» (Α' 53). 

Άρθρο 3 
Προσωπικό 

1. Το εργαστήριο στελεχώνεται από ιατρικό, επιστημο¬ 
νικό, τεχνολογικό, νοσηλευτικό και λοιπό προσωπικό που 
υπηρετεί στο Τμήμα Ιατρικήςτης Σχολής Επιστημών Υγεί¬ 
ας του Πανεπιστημίου Πατρών και στο νοσοκομείο όπου 
εγκαθίσταται και λειτουργεί. 

2. Το προσωπικό αποτελείται από το διευθυντή και μέλη 
του Διδακτικού Ερευνητικού Προσωπικού Δ. Ε. Π.τουΤμή- 
ματος Ιατρικής που η επιστημονική τους ενασχόληση εμπί¬ 
πτει στα διδακτικά, ερευνητικά και κλινικά ενδιαφέροντα 
του εργαστηρίου. Το προσωπικό αυτό συμπληρώνεται με 
ειδικευόμενους και ειδικευμένους ιατρούς που αποσπώ- 
νται ή τοποθετούνται σύμφωνα με τις κείμενες διατάξεις. 
Το λοιπό προσωπικό περιλαμβάνει τα μέλη του Ειδικού Τε¬ 
χνικού Εργαστηριακού Προσωπικού (Ε.Τ.Ε.Π.) καθώς και 
από μέλη του λοιπού επιστημονικού προσωπικού, που το¬ 
ποθετείται στο εργαστήριο με τη διαδικασία του άρθρου 4 
παρ. 1(δ) του Ν. 2083/1992 (Α' 159) καθώς και από το διοι¬ 
κητικό προσωπικό που τοποθετείται στο εργαστήριο σύμ¬ 
φωνα με το άρθρο 13 παρ. 3βτου Ν. 2817/2000 (Α'78). 

Άρθρο 4 

Διοίκηση - Αρμοδιότητες 

1. Το εργαστήριο διευθύνεται από το διευθυντή που εί¬ 
ναι μέλος του Διδακτικού Ερευνητικού Προσωπικού 
(Δ.Ε.Π.) του Τμήματος Ιατρικής της Σχολής Επιστημών 
Υγείας του Πανεπιστημίου Πατρών και ορίζεται με τη δια¬ 
δικασία του άρθρου 28 παρ. 22του Ν. 2083/1992. 


2. Ο διευθυντής έχει τις αρμοδιότητες που ορίζονται 
στο άρθρο 7 του Ν. 1268/1982, μεταξύ των οποίων περι¬ 
λαμβάνονται και οι εξής: ο συντονισμός του διδακτικού 
(προπτυχιακού-μεταπτυχιακού) και ερευνητικού έργου 
του εργαστηρίου, η κατάρτιση και υποβολή αρμοδίωςτου 
ετησίου προγράμματος λειτουργίας του εργαστηρίου και 
η μέριμνα για την εφαρμογή του, η μέριμνα για την κατα¬ 
νομή τωνχώρωντου εργαστηρίου, η στελέχωσητου με το 
αναγκαίο προσωπικό, η οικονομική διαχείριση των πόρων 
του, η υποβολή του ετήσιου απολογισμού των δραστη- 
ριοτήτωντου, η εισήγηση στη Γενική Συνέλευση του Τρή¬ 
ματος των υπευθύνων για τα αναλώσιμα υλικά και τον κι¬ 
νητό εξοπλισμό και η υπογραφή κάθε εγγράφου και γενι¬ 
κά η ευθύνη για την ομαλή λειτουργία του. 

Άρθρο 5 
Λειτουργία 

1. Το εργαστήριο εγκαθίσταται και λειτουργεί στο Γ ενι¬ 
κό Περιφερειακό Νοσοκομείο Πατρών με τη διαδικασία 
του άρθρου 13του Ν. 1397/1983 (Α' 143). Το εργαστήριο 
λειτουργεί κατά τις εργάσιμες ημέρες και ώρες, σύμφω¬ 
να με τον κανονισμό του Πανεπιστημίου και σε χώρους 
που παραχωρούνται σε αυτό για την εγκατάσταση των 
οργάνων και του λοιπού τεχνικού εξοπλισμού που είναι 
αναγκαίος για τη διενέργεια των εργαστηριακών ασκήσε¬ 
ων και των ερευνητικών προγραμμάτων. Στο χώρο εγκα¬ 
τάστασης τοποθετείται πινακίδα με τον τίτλο του εργα¬ 
στηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο, στα πλαίσια 
ερευνητικού προγράμματος ή άλλου έργου, που έχει 
αποφασισθεί από το τμήμα και καθορίζει μέσα στα πλαί¬ 
σια της αποστολής του εργαστηρίου την προτεραιότητα 
στη χρησιμοποίηση οργάνων και χώρων σε περίπτωση 
που δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σε αυτό την παραμονή των εργα¬ 
ζομένων (προσωπικού, φοιτητών, επισκεπτών) στους χώ¬ 
ρους όπου τηρούνται ειδικοί κανόνες ασφαλείας που 
αποσκοπούν στην προφύλαξη της υγείας και αρτιμέλειας 
των εργαζομένων καθώς και στην προστασία των οργά¬ 
νων και εγκαταστάσεών του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του εργαστηρίου ή άλ¬ 
λους ερευνητές που έχουν ειδική επί των οργάνων αυτών 
εκπαίδευση και εξουσιοδότηση. Κινητά όργανα και 
σκεύη, τα οποία παραδίδονται για τη διεξαγωγή εργα¬ 
σιών επιστρέφονται, μετά τη χρησιμοποίηση τους, στην 
κατάσταση που είχαν παραδοθεί. 

5. Με εισήγηση του Διευθυντή, στα αρμόδια όργανα 
του Τμήματος είναι δυνατή η πρόσληψη επιστημόνων σε 
τομείς σχετικούς με τις διδακτικές και ερευνητικές δρα¬ 
στηριότητες του εργαστηρίου, σύμφωνα με την ισχύου- 
σα νομοθεσία (άρθρα 18 του Ν. 1268/1982 και 5 Π.Δ. 
407/1980). 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή για λογαριασμό τρί¬ 
των. 

β. Τη διάθεση ερευνητικών ή εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3του Π.Δ. 159/1984 (Α' 53). 

δ. Τις πιστώσεις που διατίθενται στο Τμήμα Ιατρικής με 
τη διαδικασία του άρθρου 4παρ. (1ε) του Ν. 2083/1992 (Α' 
159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που κσταλείπονται στο Πανεπιστήμιο Πατρών για τους 
σκοπούς του εργαστηρίου. 

Άρθρο 7 

Τηρούμενα βιβλία 

1. Για τις ανάγκες του εργαστηρίου τηρούνται τα ακό¬ 
λουθα βιβλία και στοιχεία: 

• Πρωτόκολλο εισερχόμενης - εξερχόμενης αλληλο¬ 
γραφίας, 

• Βαθμολόγιο φοιτητών, 

• Βιβλίο περιουσιακών στοιχείων, 

• Φάκελος οικονομικών στοιχείων κάθε έτους, 

• Κατάλογος επιστημονικών βιβλίων, περιοδικών και 
οργάνων, 

• Αρχείο ερευνητικών προγραμμάτων και 

• Βιβλίο μεταβολών προσωπικού 

2. Με απόφαση του διευθυντή μπορεί ακόμη να τηρείται 
και κάθε άλλο βιβλίο ή στοιχείο που κρίνεται απαραίτητο. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος. 

Αθήνα, 4 Νοεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ Δ. ΕΥΘΥΜΙΟΥ 

-♦- 

(5) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 308 
Ίδρυση εργαστηρίων στο Τμήμα Πολιτικών Μηχανικών 
της Πολυτεχνικής Σχολής του Πανεπιστημίου Θεσσα¬ 
λίας και καθορισμός του εσωτερικού τους κανονι¬ 
σμού. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις των άρθρων 7 παρ. 5 και 50 παρ. 1 του 
Ν. 1268/1982 «Για τη δομή και λειτουργία των Ανωτάτων 
Εκπαιδευτικών Ιδρυμάτων» (Α' 87) όπως η πρώτη διάταξη 
τροποποιήθηκε με το άρθρο 48 παρ. 2 του Ν. 1404/1983 
«Δομή και λειτουργία των Τεχνολογικών Εκπαιδευτικών 
Ιδρυμάτων» (Α' 173). 

2. Τις διατάξεις του άρθρου 4 παρ. 1 εδ. γ του Ν. 
2083/1992, «Εκσυγχρονισμός της Ανωτάτης Εκπαίδευ¬ 
σης» (Α' 159). 

3. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (Α' 137) όπως αυτό 


προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις» (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

4. Τις διατάξεις του άρθρου 22 παρ. 3του Ν. 2362/1995 
«Περί δημοσίου λογιστικού, ελέγχου των δαπανών του 
Κράτους και άλλες διατάξεις» (Α' 247). 

5. Τις διατάξεις του άρθρου 1 περ. II του Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α' 48). 

6. Τις διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α' 57). 

6. Τις διατάξεις της αρ. 1100383/1330/Α0006/ 
31.10.2001 Απόφασης του Πρωθυπουργού και του 
Υπουργού Οικονομίας και Οικονομικών «Καθορισμός αρ¬ 
μοδιοτήτων των Υφυπουργών Οικονομικών» (Β' 1485). 

7. Την απόφαση της Συγκλήτου του Πανεπιστημίου 
Θεσσαλίας (Συνεδρίαση 22/28.11.2001) και τη γνώμη της 
Προσωρινής Γενικής Συνέλευσης του Τμήματος Πολιτι¬ 
κών Μηχανικών της Πολυτεχνικής Σχολής του Πανεπι¬ 
στημίου Θεσσαλίας (Συνεδρίαση 6η/12.10.2001). 

8. Το γεγονός ότι από τις διατάξεις του παρόντος και για 
το δεύτερο εξάμηνο του 2002 οπότε και προβλέπεται η 
έκδοση του παρόντος, προκαλείται δαπάνη ύψους 
31.107,85 ΕΥΡΩ, η οποία θα βαρύνει τον προϋπολογισμό 
του Πανεπιστημίου Θεσσαλίας (ΚΑΕ 4121-10). Κατά τα 
επόμενα οικονομικά έτη προκαλείται δαπάνη ύψους 
50.000 ΕΥΡΩ για το έτος 2003, 42.500 ΕΥΡΩ για το έτος 
2004, 41.000 ΕΥΡΩ για το έτος 2005 και 39.000 ΕΥΡΩ για 
τα έτη 2006 και 2007, η οποία αναμένεται να εξοικονομη¬ 
θεί κατά ένα μέρος της από ίδιους πόρους των εργαστη¬ 
ρίων κατά τα προβλεπόμενα στο άρθρο 6 του παρόντος 
διατάγματος κατά δε το υπόλοιπο μέρος αυτής θα καλύ¬ 
πτεται από τις πιστώσεις που θα εγγράφονται στον προϋ¬ 
πολογισμό του ανωτέρω Πανεπιστημίου χωρίς αύξηση 
της κρατικής επιχορήγησης. 

9. Την αριθμ. 325/2002 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και Θρησκευμάτων και του Υφυπουργού Οικονο¬ 
μίας και Οικονομικών, αποφασίζουμε: 

Άρθρο 1 
Ίδρυση 

Ιδρύονται στο Τμήμα Πολιτικών Μηχανικών της Πολυ¬ 
τεχνικής Σχολής του Πανεπιστημίου Θεσσαλίαςτα παρα¬ 
κάτω αναφερόμενα εργαστήρια που καλύπτουν διδακτι¬ 
κές και ερευνητικές ανάγκες σε γνωστικά αντικείμενα ως 
εξής: 

α. «Εργαστήριο Τεχνολογίας και Κατασκευών Οπλι¬ 
σμένου Σκυροδέματος», στα γνωστικά αντικείμενα που 
αφορούν την πειραματική μελέτη της συμπεριφοράς 
οπλισμένου και άοπλου σκυροδέματος, την προσομοίω¬ 
ση της στατικής και δυναμικής συμπεριφοράς μεμονωμέ¬ 
νων και κατασκευών οπλισμένου σκυροδέματος, το σχε¬ 
δίασμά κατασκευών οπλισμένου σκυροδέματος και τον 
έλεγχο αντοχής υφιστάμενων κατασκευών οπλισμένου 
σκυροδέματος και βελτίωση της επιτελεστικότητάς των. 

β. «Εργαστήριο Ανάλυσης και Σχεδιασμού Κατασκευ- 

ών», στα γνωστικά αντικείμενα που αφορούν την αναλυτι¬ 
κή και αριθμητική προσομοίωση της στατικής και δυναμι¬ 
κής συμπεριφοράς μεμονωμένων φορέων και κατασκευ¬ 
ών, το σχεδίασμά κατασκευών, την ανάπτυξη μεθόδων 
για τον έλεγχο της επάρκειας και την αποτίμηση της αντο¬ 
χής υφισταμένων κατασκευών και μετρήσεις απόκρισης 
κατασκευών. 

γ. «Εργαστήριο Γεωτεχνικής Μηχανικής», στα γνωστι¬ 
κά αντικείμενα που αφορούν την πειραματική διερεύνηση 
της μηχανικής συμπεριφοράς του εδάφους, την πειραμα¬ 
τική διερεύνηση της δυναμικής συμπεριφοράς τους εδά¬ 
φους, τις επιτόπου δοκιμές εκτίμησης των ιδιοτήτων του 
εδάφους, την πειραματική διερεύνηση της στατικής και 
δυναμικής συμπεριφοράς ομοιωμάτων εδάφους - κατα¬ 
σκευών και την αριθμητική προσομοίωση της στατικής 
και δυναμικής συμπεριφοράς εδάφους - κατασκευών. 

δ. «Εργαστήριο Οδοποιίας», στα γνωστικά αντικείμενα 
που αφορούν το σχεδίασμά οδικών και σιδηροδρομικών 
αξόνων, κυκλοφοριακών κόμβων, τη διερεύνηση της δυ¬ 
ναμικής του οχήματος, τη συμπεριφορά των οδηγών και 
την οδική ασφάλεια, την ανάπτυξη μεθοδολογιών, ανάλυ¬ 
σης, σχεδιασμού, ελέγχου, αξιοπιστίας και ασφάλειας 
οδών, οδοστρωμάτων και οδικών έργων. 

ε. «Εργαστήριο Υδρομηχανικής και Περιβαλλοντικής 
Τεχνικής», στα γνωστικά αντικείμενα που αφορούν τη θε¬ 
ωρητική, υπολογιστική και πειραματική προσομοίωση συ¬ 
στημάτων υδρομηχανικής και ρευστομηχανικής, τον προ¬ 
γραμματισμό και σχεδίασμά αποδοτικών και βελτιστοποι¬ 
ημένων οικονομικά και περιβαλλοντικά υδραυλικών 
έργων, την προσομοίωση των φαινομένων συναγωγής, 
διάχυσης, διασποράς, διάλυσης και χημικών διεργασιών 
των ρυπαντών, το σχεδίασμά και διαχείριση συστημάτων 
υδατικών πόρων, τη μελέτη της ατμόσφαιρας σε αστικό, 
περιαστικό και φυσικό περιβάλλον καθώς και τη μελέτη 
και αποτίμηση της επικινδυνότητας από ακραία φαινόμε¬ 
να την ανάπτυξη υπολογιστικών μεθόδων ανάλυσης νια 
την προσομοίωση φαινομένων συναφών μετουςπροανα- 
φερόμενους κλάδους της ρευστομηχανικής και μηχανι¬ 
κής περιβαλλοντικών ροών, καθώς και με (τη διαχείριση 
και) τις περιβαλλοντικές επιπτώσεις σε ατμόσφαιρα, επι¬ 
φανειακά και υπόγεια νερά και την ανάπτυξη και υλοποίη¬ 
ση αντίστοιχων μετρητικών μεθόδων και συσκευών νια 
την εργαστηριακή προσομοίωση καιεπίτόπου μετρήσεις 
των φαινομένων αυτών. 

Άρθρο 2 
Αποστολή 

Κάθε εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Πολιτικών Μηχανικών της Πολυτεχνικής Σχολής του 
Πανεπιστημίου Θεσσαλίας καθώς και άλλων τμημάτων 
του Ιδρύματος σε θέματα που εμπίπτουν στα αντικείμενα 
δραστηριότητας των εργαστηρίων όπως αυτά προσδιο¬ 
ρίζονται στο άρθρο 1 του παρόντος. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφό¬ 
σον οι επιστημονικοί στόχοι, συμπίπτουν, συμβαδίζουν 
και αλληλοσυμπληρώνονται με εκείνους του εργαστηρί¬ 
ου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 


και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες κατά τα προβλε- 
πόμενα στο Π.Δ. 159/1984 (Α'53). 

Άρθρο 3 
Προσωπικό 

Κάθε εργαστήριο στελεχώνεται από μέλη του Διδα¬ 
κτικού Ερευνητικού Προσωπικού (Δ.Ε.Π.) του Τμήμα¬ 
τος Πολιτικών Μηχανικών που το γνωστικό αντικείμενο 
της θέσης που κατέχουν εμπίπτει στα διδακτικά και 
ερευνητικά ενδιαφέροντα του εργαστηρίου, από μέλη 
του Ειδικού Τεχνικού Εργαστηριακού Προσωπικού 
(Ε.Τ.Ε.Π.) καθώς και από μέλη του λοιπού επιστημονι¬ 
κού προσωπικού και του διοικητικού προσωπικού που 
τοποθετούνται στο εργαστήριο με τη διαδικασία του 
άρθρου 4 παρ. 1 (δ) του Ν. 2083/1992 (ΑΊ59) καθώς και 
από το διοικητικό προσωπικό που τοποθετείται στο ερ¬ 
γαστήριο σύμφωνα με το άρθρο 13 παρ. 3β του Ν. 
2817/2000 (Α' 78). 

Άρθρο 4 

Διοίκηση-Αρμοδιότητες 

1. Κάθε εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Πολιτικών Μηχανικών και ορίζεται με τη διαδικασία που 
ορίζουν οι διατάξεις του άρθρου 28 παρ. 22 του Ν. 
2083/1992 (ΑΊ 59). 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχια¬ 
κού- μεταπτυχιακού) και ερευνητικού έργου του εργα¬ 
στηρίου, η κατάρτιση και υποβολή στη Γ ενική Συνέλευση 
του Τμήματος του ετήσιου προγράμματος λειτουργίας 
του εργαστηρίου και η μέριμνα για την τήρηση του, η μέ¬ 
ριμνα για τη στελέχωση, την οικονομική διαχείριση καιτην 
κατανομή των χώρων του εργαστηρίου, η εισήγηση στη 
Γ ενική Συνέλευση του Τ μήματος για τον ορισμό των υπευ¬ 
θύνων για τα αναλώσιμα υλικά και τον κινητό εξοπλισμό 
και η υπογραφή κάθε εγγράφου που διακινεί το εργαστή¬ 
ριο. 

Άρθρο 5 

Εγκατάσταση-Λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπιστη¬ 
μίου και σε χώρους που παραχωρούνται σ’ αυτό για την 
εγκατάσταση των οργάνων και του λοιπού τεχνικού εξο¬ 
πλισμού που είναι αναγκαίος για τη διενέργεια των εργα¬ 
στηριακών ασκήσεων και των ερευνητικών προγραμμά¬ 
των. Στο χώρο εγκατάστασης τοποθετείται πινακίδα με 
τοντίτλοτου εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στους χώ- 

ρους, καθώς και στην προστασία των οργάνων και εγκα¬ 
ταστάσεων του εργαστηρίου από βλάβες. 

4. Η χρησιμοποίηση ειδικών οργάνων κάθε εργαστη¬ 
ρίου επιτρέπεται μόνο στο προσωπικό του ή άλλους 
ερευνητές, που έχουν ειδική επί των οργάνων αυτών 
εκπαίδευση και εξουσιοδότηση από το διευθυντή αυ¬ 
τού. Κινητά όργανα και σκεύη, τα οποία παραδίδονται 
για τη διεξαγωγή εργασιών, επιστρέφονται, μετά τη 
χρησιμοποίηση τους, στην κατάσταση που είχαν παρα¬ 
δοθεί. 

5. Στην περίπτωση που είναι δυνατή κατά τις ισχύουσες 
διατάξεις η πρόσληψη επιστημόνων σε τομείς των διδα¬ 
κτικών και ερευνητικών δραστηριοτήτων του εργαστηρί¬ 
ου, η πρόσληψη διενεργείται κατόπιν εισηγήσεως του δι¬ 
ευθυντή στα αρμόδια όργανα του τμήματος σύμφωνα με 
τις διατάξεις του άρθρου ΙθτουΝ. 1268/1982 και του άρ¬ 
θρου 5 του Π.Δ. 407/1980 « Περί του Κυρίου Διδακτικού 
Προσωπικού κ.λπ. του Πανεπιστημίου και του Πολυτε¬ 
χνείου Κρήτης «(ΑΊ12), όπως το τελευταίο τούτο εφαρ¬ 
μόζεται κατά αναλογία σε όλα τα Α.Ε.Ι. της χώρας σύμ¬ 
φωνα με τις διατάξεις του άρθρου2παρ. 1 εδαφ.δτουΝ. 
1674/1986 «Ρύθμιση θεμάτων Α.Ε.Ι. και άλλες διατάξεις» 
(Α' 203). 

Άρθρο 6 
Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο3παρ. 
3 του Π.Δ. 159/1984 (Α'53). 

δ. Τις πιστώσεις που διατίθενται από το Τμήμα Πολιτι¬ 
κών Μηχανικών με τη διαδικασία του άρθρου 4 παρ. 1ε 
του Ν. 2083/1992 (ΑΊ59). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Θεσσαλίαςγιατους 
σκοπούς του οικείου εργαστηρίου. 

Άρθρο 7 

Τηρούμενα βιβλία 

Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: βαθμολόγιο φοιτητών, βιβλίο 
περιουσιακών στοιχείων, φάκελος οικονομικών στοιχείων 
κάθε έτους, κατάλογος επιστημονικών βιβλίων, περιοδι¬ 
κών και οργάνων, αρχείο ερευνητικών προγραμμάτων, βι¬ 
βλίο μεταβολών προσωπικού, πρωτόκολλο εισερχομέ¬ 
νων και εξερχόμενων εγγράφων. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Άρθρο 8 
Έναρξη ισχύος 

Η ισχύς του παρόντος αρχίζει από τη δημοσίευση του 
στην Εφημερίδα της Κυβερνήσεως. 


Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 4 Νοεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ Δ. ΕΥΘΥΜΙΟΥ 

-♦- 

( 6 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 309 
Τροποποίηση διατάξεων Π.Δ. 1/2001 (Α' 1) και Π.Δ. 
208/2001 (ΑΊ64). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφ. α'του Ν. 
1481/1984 «Οργανισμός Υπουργείου Δημόσιας Τάξης» 
(Α'-152), όπως αντικαταστάθηκε με άρθρο 1 παρ. 1 του Ν. 
1590/1986 (Α'- 49). 

2. Τις διατάξεις των άρθρων Μπαρ. 7 και 28 παρ. 1 του 
Ν. 2800/2000 «Αναδιάρθρωση Υπηρεσιών Υπουργείου 
Δημόσιας Τάξης, σύσταση Αρχηγείου Ελληνικής Αστυνο¬ 
μίας και άλλες διατάξεις» (Α'- 41). 

3. Τις διατάξειςτου άρθρου 29 Ατού Ν. 1558/1985 «Κυ¬ 
βέρνηση και Κυβερνητικά Όργανα» (Α'- 137), το οποίο 
προστέθηκε με το άρθρο 27του Ν.2081/1992 (Α'-154) και 
αντικαταστάθηκε με το άρθρο 1 του Ν. 2469/1997 (Α'-38). 

4. Τις διατάξεις της 7004/3/31 από 29.10.2001 απόφα¬ 
σης του Πρωθυπουργού και του Υπουργού Δημόσιας Τά¬ 
ξης «Ανάθεση αρμοδιοτήτων στον Υφυπουργό Δημόσιας 
Τάξης» (Β'-1477). 

5. Το γεγονός ότι από τις διατάξεις του παρόντος δια¬ 
τάγματος δεν προκαλούνται δαπάνες σε βάρος του Κρα¬ 
τικού Προϋπολογισμού. 

6. Την υπ’αριθ. 559/2002 Γνωμοδότηση του Συμβουλίου 
της Επικράτειας, ύστερα από πρόταση του Υφυπουργού 
Δημόσιας Τάξης, αποφασίζουμε: 

Άρθρο 1. 

Τροποποίηση διατάξεων Π.Δ. 1/2001 και Π.Δ. 208/2001. 

1. Το εδάφιο δ' της παραγράφου 2 του άρθρου 5 του 
Π.Δ. 1/2001 (Α'-1) αντικαθίσταται ως εξής : 

«δ. Ο Αστυνομικός Σταθμός Αμπελακίων, ο οποίος υπά¬ 
γεται διοικητικά στο Αστυνομικό Τμήμα Σαλαμίνος». 

2. Η παράγραφος 2του άρθρου 2του Π.Δ. 208/2001 (Α'- 
164) αντικαθίσταται ως εξής: 

«2. Στην ίδια Διεύθυνση λειτουργούν, επίσης, οι Σταθμοί 
Τροχαίας Περάματος και Σαλαμίνος, οι οποίοι υπάγονται 
διοικητικά στο ΤμήμαΤροχαίας Κορυδαλλού, και ασκούν 
στην περιοχή δικαιοδοσίας τους το σύνολο των αρμοδιο¬ 
τήτων τροχαίας». 

3. Στο άρθρο 2 του Π.Δ. 208/2001 (Α'-164) προστίθεται 
παράγραφος 3 ως εξής: 




4940 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


«3. Έδρα των Υπηρεσιών των προηγουμένων παραγρά¬ 
φων του παρόντος άρθρου ορίζεται αντίστοιχα ο ομώνυ¬ 
μος Δήμος». 

Άρθρο 2 
Έναρξη ισχύος. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 


Στον Υφυπουργό Δημόσιας Τάξης αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 4 Νοεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΕΥΑΓΓΕΛΟΣ Μ ΑΛΕΣΙΟ! 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




